Endamálið við Vakstrarforum er at birta upp undir virðisøking í siðbundnu vinnunum og alternativum framtíðarvinnum í Føroyum á burðardyggari grund. Vakstrarforum er tíðaravmarkað til hálvt annað ár–tað skal virka frá februar 2021 til juni 2022, tá ið ítøkilig uppskot um virðisøking skulu vera komin burturúr. Stovnan av vakstrarforum er ásett í samgonguskjalinum. Løgmansskrivstovan og Umhvørvis- og vinnumálaráðið samskipa arbeiðið. Í Vakstrarforum sita: Bárður á Steig Nielsen, løgmaður Jørgen Niclasen, landsstýrismaður í fíggjarmálum Jenis av Rana, landsstýrismaður í uttanríkis- og mentamálum Helgi Abrahamsen, landsstýrismaður í umhvørvis- og vinnumálum Rúni M. Hansen, nevndarformaður í Tjaldur og Bakkafrost Marita Rasmussen, stjóri í Vinnuhúsinum Guðrið Højgaard, stjóri í Visit Faroe Islands Annika Sølvará, stjóri í Granskingarráðnum Bartal Dulavík, sølu- og marknaðarstjóri í Hordafor Rúnar Reistrup, stjóri í YunoJuno Eyðun Christiansen, stjóri í Kommunufelagnum Súni Selfoss, formaður í Starvsfelagnum og umboð fyri arbeiðstakarar